દક્ષિણ ગોવાના મંગેશી ગામમાં સ્થિત મંદિરની પ્રબંધ સમિતિ શ્રી મંગુએશ દેવસ્થાનને આપેલી પોતાની ફરિયાદમાં યુવતીએ કહ્યું કે, 22 જૂને તે પોતાના માતા-પિતાની સાથે મંદિરના દર્શન કરવા પહોંચી હતી. મંદિર સમિતિને સોંપવામાં આવેલી પોતાની ફરિયાદમાં પીડિત વિદ્યાર્થીનીએ કહ્યું કે, મંદિરના ગર્ભગૃહના બહારી વિસ્તારમાં સ્થિત લૉકર એરિયામાં પહોંચીને તેમને મને પ્રદક્ષિણા કરવા કહ્યું હતું. તેમને ઈશારો કરીને મને તેમની પાસે બોલાવી અને પોતાના બન્ને હાથ મારા ખભા ઉપર મૂકી દીધા હતા. ત્યારબાદ તેમને મને કમરથી જોરથી પકડી હતી અને કિસ કરવાની કોશિશ કરી હતી.